Maamulka Somaliland ayaa iska fogeeyay eedeymo loo jeediyay oo sheegayay in madaxda maamulka ay ku lug lahaayeen go’aankii maxkamadda Hargeysa ay ku ridday dad loo heystay inay leexsadeen hanta gargaar aheyd oo dad tabaaleysan loo waday.
Boosaaso Guddoomiyaha xeryaha ay ku jiraan dadka barakacayaasha ee magaalada Boosaaso ee xarunta gobolka Bari ayaa beeniyay hadal ka soo yeeray qaar ka mid ah xildhibaannada dowladda KMG ah ee Soomaaliy, kaasoo ah in deegaannada Puntland lagu dhibaateeyo dadka ka soo jeeda koonfurta Soomaaliya ee halkaasi ku nool.